Dit het 'n rukkie geduur voor dié ingevoerde konsep in Suid-Afrika posgevat het, "maar toe dit eers vastrapplek kry, het dit behoorlik vlam gevat . . . en baie handelaars reken nou op dié dag en die Kersvakansie vir 'n beduidende deel van hul jaarlikse verkope".
Talle verbruikers voel ook hulle trek nou al so lank die gordel stywer dat hulle 'n blaaskans verdien, en dat Swat Vrydag die ideale geleentheid is om hulself 'n bietjie te bederf, verduidelik Neil.
"Maar 'n mens sien nog lank nie lig aan die einde van die tonnel nie. Ons, en talle voorste ekonome, glo Suid-Afrika is nog ver van ekonomiese herstel.
"Koop net wat regtig nodig is. Al voel ons almal ons het dringend 'n blaaskans nodig aan die einde van 'n baie rowwe jaar, moet ons dié vakansie binne ons begroting bly. Moenie hoop as jy in Desember nie meer geld oorhet vir skoolgeld ensovoorts dat daardie geld net wonderbaarlik beskikbaar gaan raak wanneer die skole in Januarie heropen nie."
"Ons is in die middel van 'n uiters moeilike ekonomiese siklus waar pryse die hoogte inskiet terwyl salarisse en lone dikwels staties bly.
"Ons sien gewoonlik ook in Januarie 'n skielike toestroming van angstige, raadop verbruikers aan wie se deur skuldinvorderaars al begin klop het." Gelukkig bied skuldhersiening hoop deurdat dit mense byvoorbeeld toelaat om skuld in kleiner paaiemente oor 'n langer tydperk terug te betaal, sê Neil.